# DEURES D’ESTIU

Benvolgudes famílies,

Hem après moltes coses i hem treballat molt. Per tal que tota aquesta feina no es perdi seria convenient que cada dia els/les vostres fills/es dediquessin una estona a repassar.

**A continuació us faig unes propostes de feines recomanades:**

* **Llegir** llibres, el diari, revistes, còmics... en català, castellà o anglès
* Jocs educatius per internet: [www.edu365.net](http://www.edu365.net)
* Inventar alguna història i **escriure**-la....
* **Repassar** les sumes, restes, multiplicacions de dues xifres.
* **Practicar** amb el Heroes practise kit (especialment les activitats de gramàtica i els vídeos on podeu escoltar nens i nenes britànics explicant un munt de temes interessants.
* **Fer un diari** setmanal (o quinzenal) explicant l’experiència més emocionant que heu viscut en aquella setmana (o quinzena) decorant-lo amb un dibuix a sota de cada text. (A més, pots resumir-ho tot en un power point per ensenyar-lo a la classe al setembre o a algun familiar).
* **Enregistrar-se en vídeo o àudio** parlant en català recomanant algun llibre, cançó, o lloc de vacances; i després mirar si es pot millorar l’explicació oral.
* **Col·laborar** amb les feines de casa
* **Gaudir** molt de l’estiu escoltant bona música, ballant (amb vídeos d’Internet on facin zumba, hip hop, ioga, etc.), jugant (no només amb videojocs), mirant bones pel·lícules, fotografiant artísticament allò que us sembli interessant i compartint estones a l’**aire lliure** amb les persones que estimeu.
* **Sentir** curiositat pel món.
* **Riure** molt i ser molt feliç.

**Opcionalment**, si algú vol feina extra, podeu comprar quadernets de llengua i de mates per treballar. Heu de tenir en compte que hi ha conceptes de 3r que encara no s’han treballat degut a la situació viscuda de confinament, i que es treballaran a 4t. Per tant, algunes parts dels quadernets potser encara no es podran treballar. De totes maneres, si algú vol treballar quadernets aquest estiu, us recomano Lectojocs (nº 7, 8 i 9) i Mateojocs (nº7, 8 i 9). Recordeu que aquests quadernets no són obligatoris, són feina extra per a qui vulgui practicar una mica més aquestes vacances.

Bon estiu!

Esther.